cyanic-selkie/wikianc huggingface dataset:
Ειρηνευτική Δύναμη του ΟΗΕ
Περίοδος ψυχρού πολέμου
Η Ειρηνευτική Δύναμη του ΟΗΕ αναπτύχθηκε αρχικά στην περίοδο του Ψυχρού πολέμου ως μέσο επίλυσης διαφωνιών ανάμεσα σε κράτη αναπτύσσοντας πολιτικό ή ελαφρά οπλισμένο στρατιωτικό προσωπικό από αριθμό χωρών-μελών, υπό τη διοίκηση του ΟΗΕ, σε περιοχές όπου τα εμπλεκόμενα σε σύρραξη μέρη χρειάζονταν ουδέτερο παρατηρητή για την επίβλεψη των ειρηνευτικών προσπαθειών. Οι ειρηνευτικές δυνάμεις καλούνταν όταν οι μεγάλες διεθνείς δυνάμεις (τα πέντε μόνιμα μέλη του Συμβουλίου Ασφαλείας) επιφόρτιζαν τον ΟΗΕ με το καθήκον με την παύση των συγκρούσεων που απειλούσαν την περιφερειακή σταθερότητα και τη διεθνή ειρήνη και ασφάλεια. Αυτές περιλάμβαναν μια σειρά των αποκαλούμενων «διαμεσολαβητικών πολέμων » που διεξάγεται από τα κράτη-πελάτες των υπερδυνάμεων. Έως τον Φεβρουάριο του 2009 διενεργήθηκαν 63 ειρηνευτικές επιχειρήσεις του ΟΗΕ από το 1948, με δεκαέξι αποστολές να βρίσκονται ακόμη σε εξέλιξη. Προτάσεις για νέες αποστολές προκύπτουν κάθε χρόνο.
Όταν έληξε ο πόλεμος της Κορέας με τη συμφωνία ανακωχής της Κορέας το 1953, οι δυνάμεις του ΟΗΕ παρέμειναν κατά μήκος της νότιας πλευράς της αποστρατικοποιημένης ζώνης μέχρι το 1967, όταν ανέλαβαν οι αμερικανικές και νοτιοκορεατικές δυνάμεις
Επιστρέφοντας την προσοχή του στη σύγκρουση μεταξύ του Ισραήλ και των Αράβων γειτόνων του, ο Οργανισμός Ηνωμένων Εθνών ανταποκρίθηκε στην κρίση του Σουέζ του 1956, ενός πολέμου μεταξύ της συμμαχίας του Ηνωμένου Βασιλείου, της Γαλλίας, του Ισραήλ και της Αιγύπτου, που υποστηρίχθηκε από άλλες αραβικές χώρες. Όταν κηρύχθηκε εκεχειρία το 1957 ο Καναδός υφυπουργός εξωτερικών και μελλοντικός πρωθυπουργός Λέστερ Μπόουλς Πίρσον (Lester Bowles Pearson) πρότεινε μόνιμη παρουσία ειρηνευτικής δύναμης των Ηνωμένων Εθνών στο Σουέζ, προκειμένου να διασφαλιστεί ότι η τήρηση της εκεχειρίας και από τις δύο πλευρές. Ο Πίρσον πρότεινε αρχικά να αποτελείται η δύναμη κυρίως από Καναδούς, αλλά η πρόταση αντιμετώπισε την καψυποψία των Αιγυπτίων. Εντέλει η συμμετοχή διαφόρων μελών κρατών διασφάλισε την εθνική ποικιλομορφία. Ο Πίρσον κέρδισε το βραβείο Νόμπελ Ειρήνης για την προσπάθειά του και σήμερα θεωρείται πατέρας της σύγχρονης διατήρησης της ειρήνης.
Το 1988 απονεμήθηκε το Νόμπελ Ειρήνης στις ειρηνευτικές δυνάμεις των Ηνωμένων Εθνών. Το δελτίο τύπου αναφέρει ότι οι δυνάμεις «αντιπροσωπεύουν την πρόδηλη βούληση της κοινότητας των εθνών» και έχουν "«αποφασιστική συμβολή»» στην προσπάθεια επίλυσης της σύγκρουσης σε όλο τον κόσμο.
Από το 1991
Το τέλος του Ψυχρού Πολέμου προκάλεσε σημαντικές αλλαγές στον ΟΗΕ και τις πολυεθνικές ειρηνευτικές διαδικασίες. Σε ένα νέο πνεύμα συνεργασίας το Συμβούλιο Ασφαλείας Ηνωμένων Εθνών οργάνωσε μεγαλύτερες και πλέον σύνθετες αποστολές διατήρησης της ειρήνης, συχνά για να βοηθήσει την εφαρμογή συνολικών συμφωνιών ειρήνης μεταξύ των εμπολέμων σε εμφύλιες συγκρούσεις. Επιπλέον, στη διαδικασία διατήρησης της ειρήνης συμπεριλήφθηκαν μη στρατιωτικά στοιχεία που εξασφάλιζαν την εύρυθμη λειτουργία των πολιτικών λειτουργιών, όπως οι εκλογές. Επιπλέον, δημιουργήθηκε το 1992 το Τμήμα Ειρηνευτικών Επιχειρήσεων του ΟΗΕ για να υποστηρίξει την αυξημένη ζήτηση για τέτοιου είδους αποστολές.
Σε γενικές γραμμές, οι νέες επιχειρήσεις ήταν επιτυχείς. Στο Ελ Σαλβαδόρ και τη Μοζαμβίκη, για παράδειγμα, βρέθηκαν τρόποι για τη διατήρηση της ειρήνης. Σε άλλες περιπτώσεις οι προσπάθειες απέτυχαν, εξαιτίας πιθανώς της υπερβολικά αισιόδοξης εκτίμησης για το τι μπορούσε να επιτύχει ο ΟΗΕ για τη διατήρηση της ειρήνης. Ενώ πολύπλοκες αποστολές στην Καμπότζη και τη Μοζαμβίκη ήταν σε εξέλιξη, το Συμβούλιο Ασφαλείας έστειλε ειρηνευτικές δυνάμεις σε ζώνες συγκρούσεων, όπως η Σομαλία, όπου ούτε εκεχειρία, ούτε συναίνεση όλων των συγκρουόμενων είχε εξασφαλιστεί. Οι αποστολές δεν διέθεταν το κατάλληλο ανθρώπινο δυναμικό, ούτε υπήρχε η απαιτούμενη πολιτική βούληση, να εφαρμοστούν οι εντολές και οδηγίες του ΟΗΕ. Οι αποτυχίες -και κυρίως η γενοκτονία στη Ρουάντα το 1994 και η σφαγή του 1995 στη Σρεμπρένιτσα και τη Βοσνία και Ερζεγοβίνη, οδήγησαν σε μια περίοδο επανεξέτασης του ρόλου της ειρηνευτικής δύναμης του ΟΗΕ.
Η περίοδος αυτή είχε ως αποτέλεσμα την ίδρυση Επιτροπής Οικοδόμησης της Ειρήνης των Ηνωμένων Εθνών, η οποία εργάζεται για την υλοποίηση της διαρκούς ειρήνης μέσα από ορισμένες πολιτικές διαδικασίες, όπως είναι οι εκλογές. Η Επιτροπή δραστηριοποιείται επί του παρόντος με έξι χώρες, όλες στην Αφρική.
Κράτη μέλη που συνεισφέρουν σε ειρηνευτικές διαδικασίες
Ο Χάρτης των Ηνωμένων Εθνών προβλέπει ότι η βοήθεια για τη διατήρηση της ειρήνης και της ασφάλειας σε όλο τον κόσμο, αφορά σε όλα τα κράτη-μέλη του ΟΗΕ τα οποία χρειάζεται να διαθέσουν στο Συμβούλιο Ασφαλείας τις αναγκαίες ένοπλες δυνάμεις και εγκαταστάσεις. Από το 1948 περίπου 130 έθνη συνεισέφεραν στρατιωτικό και πολιτικό προσωπικό και αστυνομικό προσωπικό σε ειρηνευτικές επιχειρήσεις. Τα λεπτομερή αρχεία του συνόλου του προσωπικού που υπηρέτησε σε ειρηνευτικές αποστολές από το 1948 δεν είναι διαθέσιμα, ωστόσο εκτιμάται ότι μέχρι ένα εκατομμύριο στρατιώτες, αστυνομικοί και πολίτες υπηρέτησαν υπό τη σημαία του ΟΗΕ τα τελευταία 56 χρόνια. Από τον Μάρτιο του 2008, 113 χώρες, συνεισέφεραν συνολικά 88.862 στρατιωτικούς παρατηρητές, αστυνομία και στρατό.
Παρά τον μεγάλο αριθμό συνεργατών, το μεγαλύτερο βάρος εξακολουθεί να βαρύνει μια βασική ομάδα των αναπτυσσόμενων χωρών. Οι δέκα μεγαλύτερες χώρες που συνεισφέρουν στρατεύματα στις ειρηνευτικές επιχειρήσεις του ΟΗΕ από τον Οκτώβριο του 2015 είναι το Μπαγκλαντές (9.432), η Αιθιοπία (8.309), η Ινδία (7.800), το Πακιστάν (7.533), η Ρουάντα (5.591), το Νεπάλ (5.332), η Σενεγάλη (3.575 ), η Γκάνα (3.156), η Κίνα (3.084) και η Νιγηρία (2940).
Η συμμετοχή των γυναικών σε ειρηνευτικές διαδικασίες
Το Ψήφισμα 1325 του Συμβουλίου Ασφαλείας ήταν το πρώτο σημαντικό βήμα του ΟΗΕ για τη συμπερίληψη των γυναικών ως ενεργών και ισότιμων παραγόντων «για την πρόληψη και την επίλυση των συγκρούσεων, για ειρηνευτικές διαπραγματεύσεις, για την οικοδόμηση και τη διατήρηση της ειρήνης, για ανθρωπιστική βοήθεια και στην ανασυγκρότηση μετά τις συγκρούσεις και τονίζει το σημασία της ισότιμης συμμετοχής τους και την πλήρη συμμετοχή σε όλες τις προσπάθειες για τη διατήρηση και την προαγωγή της ειρήνης και της ασφάλειας». Η κριτική επί του παρόντος ψηφίσματος είναι ότι απόφαση 1325 προτείνει την ενσωμάτωση της διάστασης του φύλου, ωστόσο, η πρόοδος που επιτεύχθηκε σε αυτόν τον τομέα επικεντρώθηκε στις γυναίκες, παρά στην εκτίμηση των επιπτώσεων των σχεδιαζόμενων δράσεων για τους άνδρες και τις γυναίκες. Το 2010 διεξήχθη ολοκληρωμένη μελέτη των επιπτώσεων σε χρονικό βάθος 10 ετών, για να εκτιμηθεί η επιτυχία της απόφασης και διαπιστώθηκε ότι είχε περιορισμένη επιτυχία, ιδιαίτερα σε ό,τι αφορούσε στην αύξηση της συμμετοχής των γυναικών στις ειρηνευτικές διαπραγματεύσεις και συμφωνίες ειρήνης και ότι η σεξουαλική και σεξιστική βία εξακολούθησε να είναι διαδεδομένη, παρά τις προσπάθειες για τη μείωσή της.
Αποτελέσματα
Σύμφωνα με τον μελετητή Page Fortna, υπάρχουν ισχυρές ενδείξεις ότι η παρουσία των ειρηνευτικών δυνάμεων μειώνει σημαντικά τον κίνδυνο της ανανέωσης της σύρραξης. Η ύπαρξη μεγαλύτερων ειρηνευτικών δυνάμεων οδηγεί σε λιγότερους θανάτους στα θέρετρα των συγκρούσεων και λιγότερους θανάτους αμάχων.
Τα ευρήματα μιας μελέτης του 2015 υποδεικνύουν ότι η ισχυρότερη παρουσία και ο διπλασιασμός του προϋπολογισμού για τις αποστολές ειρηνευτικών δυνάμεων, αναμένεται να μειώσει τις ένοπλες συγκρούσεις μέχρι τα δύο τρίτα σε σχέση με το σενάριο συγκρούσεων χωρίς ύπαρξη ειρηνευτικών δυνάμεων.
Εμπορία ανθρώπων και εξαναγκασμένη πορνεία
Δημοσιογράφοι αναφέρουν ραγδαία αύξηση της πορνείας στην Καμπότζη και τη Μοζαμβίκη μετά από την έλευση ειρηνευτικών δυνάμεων του ΟΗΕ. Στη μελέτη των Ηνωμένων Εθνών του 1996 «Ο αντίκτυπος των ένοπλων συγκρούσεων στα παιδιά», η πρώην πρώτη κυρία της Μοζαμβίκης Graça Machel τεκμηρίωσε ότι: «Σε 6 από τις 12 μελέτες χώρας σχετικά με τη σεξουαλική εκμετάλλευση των παιδιών σε καταστάσεις ένοπλης σύγκρουσης που εκπονήθηκε για την παρούσα έκθεση, η άφιξη των ειρηνευτικών στρατευμάτων έχει συσχετιστεί με ταχεία άνοδο της παιδικής πορνείας».
Η δημοσιογράφος Γκίτα Σαγκάλ (Gita Sahgal) μιλώντας το 2004 σε σχέση με το γεγονός ότι η πορνεία και η σεξουαλική κακοποίηση αυξάνει εκεί όπου έχουν συσταθεί ανθρωπιστικές αποστολές, παρατήρησε: «... Το θέμα με τον ΟΗΕ είναι ότι ειρηνευτικές δυνάμεις, δυστυχώς, φαίνεται να κάνουν ό,τι και άλλοι στρατοί. Ακόμα και οι φύλακες πρέπει να φυλάσσονται».
Τα ανθρώπινα δικαιώματα σε αποστολές των Ηνωμένων Εθνών
Ο πίνακας που ακολουθεί περιέχει επιβεβαιωμένα εγκλήματα και παραβιάσεις των ανθρωπίνων δικαιωμάτων που διαπράχθηκαν από στρατιώτες των ειρηνευτικών δυνάμεων των Ηνωμένων Εθνών και εμπλεκόμενο πολιτικό προσωπικό.
Δύναμη ταχείας αντίδρασης
Για να αντιμετωπιστούν οι καθυστερήσεις, όπως αυτή που συνέβη στη Ρουάντα, προτάθηκε η δημιουργία δύναμης ταχείας αντίδρασης: μια μόνιμη ομάδα, διοικούμενη από τον ΟΗΕ και το Συμβούλιο Ασφαλείας, με υποστήριξη από τα σημερινά μέλη του Συμβουλίου Ασφαλείας, έτοιμη για γρήγορη ανάπτυξη σε περίπτωση μελλοντικών γενοκτονιών.
Βενέτσια ΦΚ
Καταλαμβάνει την 30η θέση μεταξύ των ιταλικών συλλόγων με τη μεγαλύτερη αθλητική παράδοση και 40η στην αέναη κατάταξη της κορυφαίας κατηγορίας, μια κατηγορία στην οποία υπερηφανεύεται για την τρίτη θέση που επιτεύχθηκε κατά τη σεζόν 1941-1942 ως το καλύτερο αποτέλεσμα. Η πιο σημαντική επιτυχία ήταν η κατάκτηση του Κυπέλλου Ιταλίας 1940-1941.
Τίτλοι
Κύπελλο Ιταλίας:
Σέριε Β:
Σέριε Γ / Σέριε Γ1:
Σέριε Δ:
Έμβλημα
Το έμβλημα του συλλόγου, εκτός από το όνομα και τα χρώματα, εμπεριέχει επίσης το λιοντάρι του Αγίου Μάρκου, σύμβολο της Βενετίας και της Ενετικής Δημοκρατίας.
Εξωτερικοί σύνδεσμοι
Κατηγορία:ΦΒΚ Ουνιόνε Βενέτσια Κατηγορία:Ιδρύσεις ποδοσφαιρικών ομάδων το 1907
Ώρα στην Ελλάδα
Η ώρα στην Ελλάδα δίνεται από την Ώρα Ανατολικής Ευρώπης (EET, UTC+02:00). Η Θερινή Ώρα Ανατολικής Ευρώπης (EEST, UTC+03:00) χρησιμοποιείται από την τελευταία Κυριακή του Μαρτίου μέχρι την τελευταία Κυριακή του Οκτωβρίου.
Προβοκάτσια
Ο όρος προβοκάτσια είναι λατινογενής, εκ του "provoco" που σημαίνει προκαλώ - πρόκληση που όμως λαμβάνει ιδιαίτερη σημασία ως πολιτικοκοινωνικός και στρατιωτικός όρος.
Ώρα στην Ελλάδα
Η θερινή ώρα έχει χρησιμοποιηθεί κατά περιόδους από το 1931 έως το 1975 και κάθε χρόνο από το 1975 και μετά.
Προβοκάτσια
Γενικά
Γενικά προβοκάτσια χαρακτηρίζεται οποιαδήποτε προκλητική δόλια ενέργεια που διεγείρει ή αποσκοπεί είτε σε πράξεις βίας και εκδίκησης, είτε σε δημιουργία γενικότερης σύγχυσης σε πρόσωπα, ή ομάδες ατόμων, ή και σε συγκεκριμένο κοινωνικό σύνολο. Η προβοκάτσια επιχειρείται πάντοτε κατά στόχου με δόλια διείσδυση είτε απ' ευθείας στο χώρο της εκδήλωσής της, είτε δια μέσου ομάδας ατόμων που θα είναι ο στόχος. Συνηθέστερες εκδηλώσεις ή χώροι που μπορεί να σημειωθεί προβοκάτσια είναι οι διαδηλώσεις, πολιτικές συγκεντρώσεις, συλλαλητήρια, πορείες, αλλά και εγκαταστάσεις στρατιωτικές, πολιτικές, θρησκευτικές, βιομηχανικές, αγροτικές, δημόσιες υπηρεσίες, γραφεία, οικίες, συγκοινωνιακά μέσα κ.λπ.
Ώρα στην Ελλάδα
Παραπομπές
*
Προβοκάτσια
Σκοπός
Απώτερος σκοπός αυτών που διενεργούν προβοκάτσια, είναι είτε η γενικότερη υιοθέτηση κάποιων ψευδών απόψεων που μπορεί να βλάψουν κάποιον ή κάποιους μέχρι και παρότρυνση ή υποκίνηση σε ενέργειες εκδίκησης. Εκδηλώνεται με απλή συνθηματολογία μέχρι και καταστροφή, εμπρησμό ή τραυματισμό και θάνατο προσώπων. Η προβοκάτσια θεωρείται ένα από τα ισχυρότερα όπλα της μαχητικής προπαγάνδας στη ψυχολογία της μάζας που μπορεί να καταστεί πολύ επικίνδυνη σε περιόδους κρίσεων, π.χ. πολιτικών, οικονομικών κ.λπ.
Εξωτερικοί σύνδεσμοι
Κατηγορία:Πολιτική ορολογία Κατηγορία:Ποινικό Δίκαιο
Ωρίων ΙΙ (πετρελαιοφόρο)
Ωρίων ΙΙ (Πετρελαιοφόρο) / Α-376
Κατασκευάστηκε στα ναυπηγεία ‘USA – Ohio’. Παρελήφθη στις 2 Απριλίου 1948 από το αμερικανικό Ναυτικό. Παροπλίστηκε στις 15 Μαΐου 1977.
Κατηγορία:Ελληνικά πετρελαιοφόρα
Ελληνικές προεδρικές εκλογές 2000
Μία έμμεση εκλογή για τη θέση του Προέδρου της Ελληνικής Δημοκρατίας πραγματοποιήθηκε από το Ελληνικό Κοινοβούλιο στις 8 Φεβρουαρίου 2000. Ο πρεσβύτερος πρόεδρος Κωνσταντίνος Στεφανόπουλος εξελέγη με την πρώτη εκλογή με 269 ψήφους, με τη στήριξη των δύο μεγάλων κομμάτων, του κυβερνώντος ΠΑΣΟΚ και της Νέας Δημοκρατίας, έναντι 10 ψήφων για τον υποψήφιο του Συνασπισμού Λεωνίδα Κύρκο. Οι 19 βουλευτές του Κομμουνιστικού Κόμματος Ελλάδος και του ΔΗΚΚΙ ψήφισαν "παρόντες" και δύο απουσιάζουν. Η επανεκλογή του προέδρου Στεφανόπουλου στην προεδρία σηματοδότησε για πρώτη φορά στην ιστορία της Τρίτης Ελληνικής Δημοκρατίας ότι το κυβερνών κόμμα και το κύριο κόμμα της αντιπολίτευσης υποστήριξαν και τον ίδιο υποψήφιο, καθώς και την πρώτη φορά που επανεκλέχθηκε ένας καθιερωμένος Πρόεδρος.
Κατηγορία:Ελληνικές προεδρικές εκλογές
Τερνάνα Κάλτσιο
Η Τερνάνα Κάλτσιο είναι μια ιταλική, ποδοσφαιρική ομάδα από την πόλη Terni, Ούμπρια. Η ομάδα ιδρύθηκε το 1925 και επανιδρύθηκε το 1993. Έχει συμμετάσχει δύο φορές στη Σέριε Α (1972-73, 1974-75). Η ομάδα αγωνίζεται στη Σέριε Β. Χρησιμοποιεί ως έδρα το Stadio Libero Liberati, χωρητικότητας 22000 θεατών.
Εξωτερικοί σύνδεσμοι
Κατηγορία:Τερνάνα Κάλτσιο Κατηγορία:Ιδρύσεις ποδοσφαιρικών ομάδων το 1925
Κώστας Γεωργάκης
Βιογραφία
Γεννήθηκε στην Κέρκυρα και ήταν μέλος της νεολαίας της Ένωσης Κέντρου. Σπούδαζε γεωλογία στην Ιταλία, όταν το 1970 ανώνυμα σε συνέντευξή του αποκάλυψε ότι η χούντα είχε διεισδύσει στις ελληνικές οργανώσεις της Ιταλίας. Φοβούμενος ότι η χούντα αργά ή γρήγορα θα ανακάλυπτε την ταυτότητά του, αποφάσισε να προβεί σε μια πράξη διαμαρτυρίας κατά της Χούντας η οποία δεν θα έδινε τη δυνατότητα στο καθεστώς να προβεί σε αντίποινα προς την οικογένειά του, που ήταν στην Ελλάδα.
Η κηδεία του έγινε στη Γένοβα στις 23 Σεπτεμβρίου. Το περιστατικό αποσιωπήθηκε από τη δικτατορία, προκάλεσε όμως έντονη αίσθηση στη διεθνή κοινότητα. Η σορός του μεταφέρθηκε στην Κέρκυρα με καθυστέρηση τεσσάρων μηνών, λόγω εσκεμμένων κωλυσιεργιών της Χούντας, και ενταφιάστηκε στο Α΄ Νεκροταφείο.
Σήμερα στο σημείο που αυτοπυρπολήθηκε υπάρχει αναμνηστική πλάκα με την επιγραφή στα ιταλικά: που μεταφράζεται:
Στη γενέτειρά του Κέρκυρα υπάρχει πλατεία με το όνομά του και με τον ανδριάντα του. Στη Θεσσαλονίκη οδός φέρει το όνομά του, στην συνοικία της Ανάληψης. Ο Νικηφόρος Βρεττάκος αναφέρεται στη θυσία του σε ένα από τα ποιήματά του.
Με την αποκατάσταση της Δημοκρατίας το 1974 και την ανασύσταση της Ελληνικής Δημοκρατικής Νεολαίας (Ε.ΔΗ.Ν.), από τον Αλέκο Παναγούλη, διοργανώθηκε το 1975 εκδήλωση τιμής για τον Κώστα Γεωργάκη και ευγνωμοσύνης προς την οικογένειά του.
Το 1996 κυκλοφόρησε από τις εκδόσεις Κωνσταντίνος το βιβλίο του Κωνσταντίνου Παπούτση «Το μεγάλο ΝΑΙ – Υπόθεση Κώστα Γεωργάκη».
Εξωτερικοί σύνδεσμοι
Κατηγορία:Αντιδικτατορικός αγώνας Κατηγορία:Αυτόχειρες
Σλοβενικές βουλευτικές εκλογές 2014
Στη Σλοβενία διεξήχθησαν βουλευτικές εκλογές για την ανάδειξη των 90 μελών της Εθνοσυνέλευσης της χώρας στις 13 Ιουλίου 2014. Οι πρόωρες εκλογές προκηρύχθηκαν μετά την παραίτηση της πρωθυπουργού Αλένκα Μπράτουσεκ και της κυβέρνησής της, το Μάιο. Συνολικά έλαβαν μέρος 17 κόμματα, μεταξύ των οποίων και 7 νέα, με το νεοσύστατο Κόμμα του Μίρο Τσεράρ (SMC), να κερδίζει τις εκλογές με ποσοστό άνω του 34 % των ψήφων και 36 έδρες. Έδρες στην Εθνοσυνέλευση κέρδισαν 7 πολιτικά κόμματα, με 3 άλλα να μένουν εκτός Κοινοβουλίου, συμπεριλαμβανομένου του κόμματος Θετική Σλοβενία του Ζόραν Γιάνκοβιτς, το οποίο είχε κερδίσει τις εκλογές του 2011. Για πρώτη φορά εισήλθε τη Βουλή και το κόμμα της Ενωμένης Αριστεράς.
Πλαίσιο
Μια νέα κυβέρνηση σχηματίστηκε από τα κόμματα Θετική Σλοβενία (PS), τους Σολσιαλδημοκράτες (SD), το DL και το DeSUS. Η πρόεδρος του PS Αλένκα Μπράτουσεκ έγινε πρωθυπουργός. Στις 25 Απριλίου 2014 διεξήχθη το συνέδριο του κόμματος Θετική Σλοβενία (Pozitivna Slovenija) στην πόλη Μπρντο πρι Κράνιου (Brdo pri Kranju), για την εκλογή νέου προέδρου στο κόμμα. Οι δύο υποψήφιοι ήταν η Μπράτουσεκ και ο Ζόραν Γιάνκοβιτς. Οι κυβερνητικοί εταίροι SD, DL και DeSUS απείλησαν με αποχώρηση από την κυβέρνηση σε περίπτωση που εκλεγόταν ο Γιάνκοβιτς. Ο τελευταίος εξελέγη και η Μπράτουσεκ παραιτήθηκε και από την πρωθυπουργία. Η παραίτηση της πρωθυπουργού άρχισε να ισχύει από τις 5 Μαΐου.
Αποτελέσματα
Το Κόμμα του Μίρο Τσεράρ (SMC) wκέρδισε σαρωτική πλειοψηφία στις εκλογές, με 36 έδρες. Το μοναδικό κόμμα που κατάφερε να κερδίσει μεγαλύτερο ποσοστό ψήφων ήταν το κόμμα του Γιάνεζ Ντρνόφσεκ, η Φιλελεύθερη Δημοκρατία της Σλοβενίας στις βουλευτικές εκλογές που έγιναν το 2000. Το Σλοβενικό Δημοκρατικό Κόμμα του Γιάνσα (SDS) ήρθε 2ο και έχασε 5 έδρες σε σύγκριση με τις εκλογές του 2011. Στην 3η θέση ήταν το DeSUS με 10 έδρες, που είναι και το καλύτερο αποτέλεσμα στην ιστορία του κόμματος. Η Ενωμένη Αριστερά κέρδισε 6 έδρες. Οι Σοσιαλδημοκράτες σημείωσαν απώλεια 4 εδρών και είχαν το χειρότερο αποτέλεσμα στην εκλογική τους ιστορία. Ο Συνασπισμός της Μπράτουσεκ κατάφερε να πάρει 4 έδρες. Απέτυχαν να πάρουν έδρα το Σλοβενικό Κόμμα του Λαού, η Θετική Σλοβενία (που ήταν ο νικητής των εκλογών του 2011) και η Λίστα Πολιτών. Όλα τα υπόλοιπα κόμματα δεν κατάφεραν επίσης να μπουν στη Βουλή. Η συμμετοχή ήταν λίγο κάτω από το 51%,που είναι και η χαμηλότερη από την ανεξαρτησία της χώρας.
Με βάση το Σύνταγμα της Σλοβενίας, 2 έδρες προορίζονται για τις ιταλικές και τις ουγγρικές εθνικές κοινότητες, με έναν αντιπρόσωπο για καθεμιά κοινότητα. Οι Ιταλοί εξέλεξαν το Ρομπέρτο Μπατέλι ως αντιπρόσωπό τους, ενώ η ουγγρική κοινότητα επέλεξε τον Λάσλο Γκεντς. Αμφότεροι ήταν οι μοναδικοί υποψήφιοι.
Τα διεθνή ΜΜΕ σημείωσαν το γεγονός ότι ο νικητής των εκλογών ήταν ένας πρωτοεμφανιζόμενος στην πολιτική αρένα και η επιτυχία του ερμηνεύτηκε ως "τιμωρία των παραδοσιακών κομμάτων από το εκλογικό σώμα, επειδή τα κόμματα επισκιάστηκαν από σκάνδαλα διαφθοράς και πολλά έτη οικονομικής αστάθειας". Ο Τσεράρ θεωρείται ως πολιτικός που δεν έχει σπιλωθεί από σκάνδαλα.
Εθνοσυνέλευση, 13 Ιουλίου 2014 ! align="left" rowspan="2" colspan="2" width="450" | Κόμμα ! colspan="3" | Ψήφοι ! colspan="2" | Έδρες ! width="80" | Ψήφοι ! width="50" | % ! width="50" | ±pp ! width="40" | Εκλεγ. ! width="40" | +/−
Παραπομπές
2014 βουλευτικες εκλογες
Νιμρούντ
Η αρχαία Ασσυριακή πόλη Νιμρούντ (στα Αραβικά: النمرود) βρίσκεται περίπου 30 χιλιόμετρα νότιοανατολικά της Μοσούλης, στο βόρειο Ιράκ.
Πιστεύεται ότι η σημερινή ονομασία δόθηκε στην πόλη στη σύγχρονη εποχή και ότι προέρχεται από το όνομα του μυθικού ήρωα Νιμρόντ (Nimrod). Σύμφωνα με τον Henry Rawlinson πρόκειται για τη βιβλική πόλη Χαλάχ (Calah).
Τον Μάρτιο του 2015 σε βίντεο που δόθηκε στη δημοσιότητα από το Ισλαμικό Κράτος φαίνονται μέλη του να καταστρέφουν με μπουλντόζες τα ερείπια της πόλης. Τον Απρίλιο του 2015 η αρχαία πόλη Νιμρούντ ανατινάχθηκε από τους Τζιχαντιστές σύμφωνα με το βίντεο που δόθηκε στη δημοσιότητα από το Ισλαμικό Κράτος.
Εξωτερικοί σύνδεσμοι
Κατηγορία:Αρχαιολογικοί τόποι στο Ιράκ Κατηγορία:Καταστροφές κτιρίων και κατασκευών από το Ισλαμικό Κράτος
Φλέβα
thumb|200px|Φλέβα Φλέβες ονομάζονται τα αγγεία του οργανισμού που μεταφέρουν το αίμα στην καρδιά. Ομοίως, με τις αρτηρίες, διακλαδίζονται σε μεγαλύτερα και μικρότερα αγγεία μέχρι τα τριχοειδή.
Σχηματίζουν το φλεβικό σύστημα, το οποίο, τόσο στα άνω, όσο και στα κάτω άκρα, αποτελεί έναν πολύπλοκο μηχανισμό αντλίας, με τον οποίο, όταν ο άνθρωπος βρίσκεται σε όρθια θέση, το φλεβικό αίμα μεταφέρεται προς την καρδιά παρά την αντίθετη δύναμη της βαρύτητας. Ιδιαίτερο χαρακτηριστικό γνώρισμα των φλεβών είναι οι βαλβίδες, οι οποίες επιτρέπουν τη ροή του αίματος μόνο σε μία κατεύθυνση (από την περιφέρεια προς την καρδιά). Οι φλέβες είναι περισσότερες των αρτηριών και δεν εμφανίζουν σφυγμό. Τα φλεβίδια είναι μικρές φλέβες οι οποίες συνενουμενες σε μεγαλύτερα στελέχη τις φλέβες Επαναφέρουν το αίμα στην καρδιά. Κάθε στιγμή οι φλέβες περιέχουν το 75% της ποσότητας του αίματος, οι αρτηρίες το 20% και τα τριχοειδή το 5%. Ανα πάσα στιγμή περισσότερο από τα 2/3 της συνολικής ποσότητας αίμα στις βρίσκεται στις φλέβες και στα φλεβίδια. Έτσι οι φλέβες λειτουργούν ως δεξαμενές του αίματος.
Επιπολές φλεβικό σύστημα
Πρόκειται για τις φλέβες που βρίσκονται πιο κοντά στην επιφάνεια του δέρματος. Παίζουν σημαντικό ρόλο στη ρύθμιση της θερμοκρασίας του σώματος.
Εν τω βάθει φλεβικό σύστημα
Βρίσκονται κάτω από τους μυς και επιτελούν διάφορες λειτουργίες, κυρίως απάγουν το αίμα από τους ιστούς προς την καρδιά.
Διατιτραίνουσες φλέβες
Είναι περισσότερες από 60. Φέρονται από τις φλέβες του επιπολής συστήματος και αποχετεύουν το αίμα στις φλέβες του εν τω βάθει συστήματος ή στους φλεβώδεις κόλπους.
Φλεβώδης πόρος
Εμβρυϊκή δομή που παίζει ρόλο στην επιστροφή του φλεβικού αίματος από τον πλακούντα.
Εξωτερικοί σύνδεσμοι
Κατηγορία:Καρδιαγγειακό σύστημα
Πέρσιβαλ
right|thumb|380px|Ο [[Γκάλαχαντ, ο Μπορς κι ο Πέρσιβαλ βρίσκουν το Άγιο Δισκοπότηρο]] Ο Πέρσιβαλ ή Πέρσεβαλ είναι ένας από τους θρυλικούς Ιππότες της Στρογγυλής Τραπέζης του βασιλιά Αρθούρου. Είναι γνωστός για τη συμμετοχή στην αναζήτηση του Αγίου Δισκοπότηρου.
Στις περισσότερες ιστορίες, πατέρας του είναι ο βασιλιάς Πέλλινορ, ενώ αδέρφια του οι ιππότες Σερ Τορ, Σερ Άγκλοβεϊλ, Σερ Λάμορακ και Σερ Ντόρναρ.
Μετά το θάνατο του πατέρα του, μεγαλώνει με τη μητέρα του στα δάση της Ουαλίας μέχρι να γίνει 15 ετών. Όταν συναντάει σε εκείνα τα μέρη τυχαία μια ομάδα ιπποτών, εντυπωσιάζεται από την ηρωική τους όψη και τα κατορθώματά τους και επιθυμεί να γίνει κι ο ίδιος ιππότης. Καταφθάνει στην αυλή του βασιλιά Αρθούρου, όπου αποδεικνύει την αξιοσύνη του σαν πολεμιστής κι έτσι γίνεται ένας από τους Ιππότες της Στρογγυλής Τραπέζης.
Ο Πέρσιβαλ είναι ένας από τους κεντρικούς χαρακτήρες στην αναζήτηση του Αγίου Δισκοπότηρου. Μαζί με τον Σερ Μπορς, συνόδευσε τον Γκάλαχαντ στην αναζήτησή του, μέχρι και την ολοκλήρωση της αποστολής τους.
Εξωτερικοί σύνδεσμοι
Κατηγορία:Ιππότες της Στρογγυλής Τραπέζης
Τριακοστό δεύτερο
δεξιά|100x100εσ μικρογραφία| Τέσσερα τριακοστά δεύτερα μαζί. δεξιά|99x99εσ Στη μουσική, το τριακοστό δεύτερο είναι μία νότα ίση με το 1⁄32 της διάρκειας ενός ολοκλήρου. Διαρκεί τον μισό χρόνο από ένα δέκατο έκτο και τον διπλάσιο από ένα εξηκοστό τέταρτο.
Τα τριακοστά δεύτερα συμβολίζονται με ένα μαύρο ωοειδές κεφάλι και μία ίσια ουρίτσα με τρεις αγκύλες ή οριζόντιες γραμμές. Ένα μεμονωμένο τριακοστό δεύτερο γράφεται πάντα με αγκύλες, ενώ δύο ή περισσότερα συνήθως ενώνονται σε ομάδες. Όπως συμβαίνει με όλες τις νότες που έχουν ουρίτσες, τα τριακοστά δεύτερα γράφονται με ουρίτσες δεξιά από το κεφάλι, οι οποίες εκτείνονται προς τα πάνω, όταν βρίσκονται κάτω από τη μεσαία γραμμή του μουσικού πενταγράμμου. Όταν ακουμπάν στη μεσαία γραμμή ή βρίσκονται πάνω από αυτή, οι ουρίτσες γράφονται αριστερά από το κεφάλι της νότας και εκτείνονται προς τα κάτω. Οι αγκύλες βρίσκονται πάντα δεξιά από την ουρίτσα και σχηματίζουν καμπύλες προς τα δεξιά. Στις ουρίτσες που εκτείνονται προς τα πάνω, οι αγκύλες ξεκινούν από την κορυφή και σχηματίζουν καμπύλες προς τα κάτω· για τις ουρίτσες που εκτείνονται προς τα κάτω, οι αγκύλες ξεκινούν από την ουρίτσα και σχηματίζουν καμπύλες προς τα πάνω. Όταν πολλά τριακοστά δεύτερα ή όγδοα (ή δέκατα έκτα κτλ.) βρίσκονται το ένα δίπλα στο άλλο, οι αγκύλες μπορούν να ενωθούν με μια οριζόντια γραμμή. Παρόμοιοι κανόνες ισχύουν και για υποδιαιρέσεις όπως εξηκοστά τέταρτα.
Ένα σχετικό σύμβολο είναι η παύση τριακοστού δευτέρου (εμφανίζεται δεξιά), το οποίο υποδηλώνει σιωπή που έχει την ίδια διάρκεια με ένα τριακοστό δεύτερο.
Παραπομπές
Κατηγορία:Αξίες (μουσική)
Θεοδώρα Αγγελίνα
Η Θεοδώρα Αγγελίνα Κομνηνή (π. 1190 – 22/23 Ιουνίου 1246) ) ήταν μοναχοκόρη της Άννας Αγγελίνας και του σεβαστοκράτορα Ισαακίου Κομνηνού.
Βιογραφία
Γονείς της μητέρας της ήταν ο Αλέξιος Γ´ Άγγελος Αυτοκράτορας των Ρωμαίων και η Ευφροσύνη Καματηρά. Ο πατέρας της Ισαάκιος ήταν μικρανιψιός του Μανουήλ Α΄ Κομνηνού.
Η Θεοδώρα παντρεύτηκε για πρώτη φορά το 1197 με τον Ιβαγκό. Λίγους μήνες πριν, ο πατέρας της είχε αποβιώσει ως αιχμάλωτος των Βουλγάρων.
Λίγα χρόνια αργότερα, έγινε μία από τις συζύγους του αντίπαλου πολεμάρχου, Δοβρομηρού Χρυσού.
Το 1203 η Θεοδώρα παντρεύτηκε τον μακρινό εξάδελφό της Λεοπόλδο ΣΤ΄ των Μπάμπενμπεργκ δούκα της Αυστρίας. Ο σύζυγός της απεβίωσε το 1230 και στη συνέχεια έγινε μοναχή. Απεβίωσε το 1246.
Οικογένεια
Από τον 3ο της γάμο με τον Λεοπόλδο ΣΤ΄ των Μπάμπενμπεργκ δούκα της Αυστρίας είχε επτά παιδιά:
Πηγές
Κατηγορία:Δυναστεία των Αγγέλων Κατηγορία:Βυζαντινοί του 12ου αιώνα
Αθάμας
Ο Αθάμας ή Αθάμαντας είναι πρόσωπο της ελληνικής μυθολογίας, ήρωας της Θεσσαλίας και της Βοιωτίας, βασιλιάς του Ορχομενού. Ο μύθος του Αθάμαντα συναντάται σε διάφορες παραλλαγές.
Ο Αθάμας ήταν γιος του Αιόλου και της Εναρέτης. Παντρεύτηκε πρώτα τη θεά Νεφέλη από την οποία απέκτησε τα δίδυμα Φρίξο και Έλλη. Αργότερα χώρισε με τη Νεφέλη και παντρεύτηκε την Ινώ, θυγατέρα του Κάδμου. Με την Ινώ, απέκτησε δύο παιδιά: τον Λέαρχο και τον Μελικέρτη, κατά μία εκδοχή και τον Χαλκό. Ο Αθάμας είχε επίσης ένα αδελφό, τον Σαλμονέα, ο οποίος ήταν πατέρας της Τυρούς.
Ο Φρίξος και η Έλλη μισούνταν από τη μητριά τους Ινώ. Η Ινώ κατέστρωσε ένα σατανικό σχέδιο για να απαλλαχθεί από τα παιδιά, ψήνοντας όλους τους σπόρους της πόλης ώστε να μην μπορούν να βλαστήσουν. Οι ντόπιοι αγρότες, φοβούμενοι την πείνα, ζήτησαν συμβουλές από ένα γειτονικό μαντείο. Η Ινώ δωροδόκησε τους απεσταλμένους να πουν ψέμματα ότι το μαντείο ζήτησε τη θυσία του Φρίξου. Ο Αθάμας ακουσίως δέχθηκε. Πριν ωστόσο δολοφονηθούν, ο Φρίξος και η Έλλη διασώθηκαν από ένα ιπτάμενο χρυσόμαλλο κριάρι που έστειλε η Νεφέλη, η φυσική τους μάνα. Η Έλλη έπεσε από το κριάρι στον Ελλήσποντο (που μετονομάστηκε έτσι προς τιμή της) και πέθανε, αλλά ο Φρίξος επέζησε και έφθασε στην Κολχίδα, όπου ο βασιλιάς Αιήτης τον καλοδέχθηκε, δίνοντάς του την κόρη του, τη Χαλκιόπη, για σύζυγο. Ως ένδειξη ευγνωμοσύνης, ο Φρίξος έδωσε στο βασιλιά το χρυσόμαλλο δέρας του κριαριού.
Ο Αθάμας, με την ενοχή για το φόνο του γιου του, εξαναγκάστηκε να φύγει από τη Βοιωτία. Διατάχθηκε από το μαντείο να εγκατασταθεί σε ένα μέρος όπου θα μπορούσε να φιλοξενηθεί από άγρια θηρία. Αυτό το βρήκε στη Φθιώτιδα της Θεσσαλίας, όπου ξάφνιασε μια αγέλη λύκων που έτρωγαν πρόβατα. Όταν τους πλησίασε έφυγαν, αφήνοντάς του τα κόκαλα. Ο Αθάμας, βλέποντάς αυτό ως οιωνό εκπλήρωσης της προφητείας, έμεινε στην περιοχή και παντρεύτηκε μια τρίτη γυναίκα, τη Θεμιστώ. Με αυτή ο Αθάμαντας απέκτησε άλλα 4 ή 5 παιδιά: τον Λεύκωνα, τον Ερύθριο, τον Σχοινέα και τον Πτώο, ίσως και τον Πορφυρίωνα. Η περιοχή αργότερα ονομάστηκε Αθαμανική πεδιάδα.
Όταν ο Αθάμας επέστρεψε στη δεύτερη γυναίκα του, την Ινώ, η Θεμιστώ ζήτησε εκδίκηση ντύνοντας τα παιδιά της στα άσπρα και της Ινώς στα μαύρα. Η Ινώ άλλαξε τα ρούχα χωρίς η Θεμιστώ να το γνωρίζει, οπότε η Θεμιστώ σκότωσε η ίδια τα δικά της παιδιά.
Ο μύθος του Αθάμα ενέπνευσε τον Αισχύλο, τον Φερεκύδη, τον Ευριπίδη και τον Σοφοκλή. Ο Αισχύλος και ο Σοφοκλής έγραψαν τραγωδίες, ο δεύτερος μάλιστα δύο. με τίτλο Αθάμας, οι οποίες όμως δεν σώζονται.
Παραπομπές
Αθαμας
Περιφερειακή Ενότητα Έβρου
thumb|right|270px|Το καθολικό της μονής Θεοτόκου της Κοσμοσώτειρας, που ιδρύθηκε το [[1152 από τον Ισαάκιο Κομνηνό στην τοποθεσία Βήρα (πρόκειται για τις σημερινές Φέρες Έβρου), κοντά στο δέλτα του Έβρου. Θεωρείται ένα από το καλύτερα δείγματα της κωνσταντινουπολίτικης τέχνης στον ελλαδικό χώρο.]] Ο Νομός Έβρου βρίσκεται στο βορειοανατολικό άκρο της Ελλάδας, στο φυσικό σύνορο της χώρας με τη Βουλγαρία στα βόρεια και την Τουρκία στα ανατολικά, αποτελεί δε το ένα από τα τρία τριεθνή σημεία που υπάρχουν στην Ελλάδα. Δυτικά συνορεύει με τον Νομό Ροδόπης, η πρόσβαση στον οποίον γίνεται μέσω της Εγνατίας Οδού και στα νότια βρέχεται από το Θρακικό πέλαγος.
Χιλιομετρικά αποτελεί τον πλέον απομακρυσμένο νομό από την Αθήνα καθώς η πρωτεύουσα του νομού, Αλεξανδρούπολη απέχει 840 χλμ. από αυτήν, 340 χλμ. από τη Θεσσαλονίκη, 295 χλμ. από την Κωνσταντινούπολη και 60 χλμ. από την Κομοτηνή, που αποτελεί την έδρα της περιφέρειας ανατολικής Μακεδονίας – Θράκης. Ονομάστηκε Νομός Έβρου από τον ομώνυμο ποταμό, τον μεγαλύτερο των Βαλκανίων, που διασχίζει το βορειοανατολικό άκρο της Ελλάδας στα σύνορα. Είναι το φυσικό σύνορο της Ελλάδας με τις γειτονικές της χώρες Τουρκία και Βουλγαρία.
Ιστορία
μικρογραφία|Το οικόσημα των Κομνηνών: ο βυζαντινός αετός της οικογένειας των Κομνηνών (από την Κόμνη της Θράκης καταγόμενων) που απεικονίζεται στον Ναό της [[Θεοτόκος η Κοσμοσώτειρα|Παναγίας Κοσμοσώτειρας στις Φέρες Θράκης.]] Ως μέρος της δυτικής Θράκης, η επικράτεια του νομού Έβρου ακολουθεί τη μοίρα ολόκληρης της δυτικής Θράκης. Το 1821, περιοχές του Έβρου επαναστάτησαν, όπως τα Λάβαρα και η Σαμοθράκη. Ωστόσο η ενσωμάτωση στην Ελλάδα δεν ήρθε παρά μόνο το 1920, όταν η Βουλγαρία υποχρεώθηκε να παραδώσει τη Θράκη στην Ελλάδα, σύμφωνα με τη συνθήκη του Νεϊγί-συρ-Σεν. Αρχικά ήταν μέρος του νομού Θράκης αλλά ο νομός διαιρέθηκε το 1930 στους σημερινούς νομούς Ξάνθης, Ροδόπης και Έβρου. Κατά τη διάρκεια του ελληνοτουρκικού πολέμου του 1919-1922, στον Έβρο κατέφθασαν πολλοί πρόσφυγες και χτίστηκαν νέες πόλεις όπως η Ορεστιάδα. Η κοιλάδα του ποταμού Έβρου πλημμύρισε αρκετές φορές, με τις πιο πρόσφατες πλημμύρες να σημειώθηκαν το 2005, το 2006, το 2014 αλλά και το 2021 όπου πραγματοποιήθηκαν οι πολλαπλές και μεγαλύτερες πλημμύρες των τελευταίων δεκαετιών.thumb|δεξιά|Η σημαία των [[Ελληνική Επανάσταση στη Θράκη|Θρακών Επαναστατών του 1821.]]
Γεωγραφία
Η οροσειρά Ροδόπη καλύπτει τα δυτικά και βορειοδυτικά του νομού. Στα νότια ο νομός βρέχεται από το Αιγαίο πέλαγος. Η κοιλάδα του Έβρου είναι επίπεδη, ωστόσο η νήσος Σαμοθράκη είναι ορεινή.
Τα παραλιακά τμήματα του νομού έχουν κυρίως μεσογειακό κλίμα, ενώ τα βορειότερα τμήματα και τα ορεινά έχουν ψυχρότερο ηπειρωτικό κλίμα. Στον Έβρο υπάρχει η πεδιάδα του Έβρου όπου είναι και η μεγαλύτερη στην Ελλάδα.
Οικονομία
Ο Έβρος είναι ένας νομός πεδινός αφού μόνο το 10,3% είναι ορεινοί όγκοι, έναντι των εκτεταμένων πεδιάδων που καταλαμβάνουν το 62,4% της έκτασης του, μεγάλο μέρος των οποίων καλλιεργείται. Στην καλλιέργεια συμβάλλει η ύπαρξη του ποταμού Έβρου, των παραποτάμων του και πλήθος αρδευτικών καναλιών.
Γεωργία και Κτηνοτροφία
Στην περιφέρεια του νομού και κυρίως στα χωριά, κύρια ενασχόληση των κατοίκων είναι η καλλιέργεια γης και η παραγωγή αγροτικών προϊόντων, ατομικά και συλλογικά μέσω των τοπικών συνεταιρισμών. Οι αγρότες της περιοχής καλλιεργούν κυρίως βαμβάκι, σιτάρι και τεύτλα. Η κτηνοτροφία αποτελεί τη δεύτερη σε σπουδαιότητα απασχόληση των κατοίκων της περιφέρειας του νομού, εντούτοις υπάρχει μεγάλη πτώση στον τομέα. Παλιότερα ο Έβρος είχε το μεγαλύτερο ποσοστό στην παραγωγή κρέατος στην Ελλάδα.
Αξιοθέατα
Τα πιο σημαντικά αξιοθέατα του νομού είναι :
Παραλίες
Οι παραλίες του Έβρου βρέχονται από το Θρακικό Πέλαγος σε ακτογραμμή 25 χιλιομέτρων, που εκτείνεται από το Δέλτα του Έβρου έως τη Ζώνη της αρχαίας Μεσημβρίας. Σε αυτές εντάσσονται και οι παραλίες της Σαμοθράκης, καθώς ανήκει αυτή διοικητικά στο νομό Έβρου και είναι το μόνο νησί της Θράκης.
Διοικητική διάρθρωση
Ο Νομός χωρίζεται σε 5 δήμους οι οποίοι είναι οι εξής: Δήμος Αλεξανδρούπολης, Δήμος Ορεστιάδας, Δήμος Διδυμοτείχου, Δήμος Σουφλίου και Δήμος Σαμοθράκης. Στο νομό Έβρου λειτουργούν 6 τελωνεία: των Κήπων, Καστανιών, Πυθίου (σιδηροδρομικά) για την Τουρκία και τα τελωνεία Δικαίων, Ορμένιου και Κυπρίνου (2007) για τη Βουλγαρία.
Μεταφορές
Μια σιδηροδρομική γραμμή συνδέει την Αλεξανδρούπολη με τη Θεσσαλονίκη μέσω Κομοτηνής, Ξάνθης και Δράμας. Μια άλλη γραμμή συνδέει την Αλεξανδρούπολη με το Ντιμίτροβγκραντ της Βουλγαρίας μέσω Διδυμοτείχου και Ορεστιάδας, ενώ μια άλλη γραμμή συνδέει την Αλεξανδρούπολη με το Ουζουνκιοπρού της Τουρκίας.
Το Διεθνές Αεροδρόμιο Αλεξανδρούπολης εξυπηρετεί, κατά κύριο λόγο, εσωτερικές πτήσεις. Το οδικό δίκτυο στον νομό Έβρου είναι ανεπτυγμένο.
Το λιμάνι της Αλεξανδρούπολης εκτελεί δρομολόγιο από και προς τη Σαμοθράκη
Ουνιβέρς
thumb|left|280px|Univers 55
Η Ουνιβέρς (Univers) είναι μια οικογένεια γραμματοσειρών sans-serif που σχεδιάστηκε από τον Άντριαν Φρούτιγκερ το 1956.
Η Ουνιβέρς και η Ελβέτικα προερχονται από τη γραμματοσειρά Akzidenz Grotesk του 1896. Αυτές οι γραμματοσειρές βρίσκονται κυρίως στο ελβετικό ύφος του γραφικού σχεδιασμού. Η οικογένεια Univers αποτελείται από 14 βάρη συν 14 αντίστοιχα πλάγια βάρη συν 16 παραλλαγές με χαρακτήρες της Κεντρικής Ευρώπης, στο κυριλλικό και το ελληνικό αλφάβητο.
Ουνιβέρς
Ντομ
Ο όρος Ντομ μπορεί να έχει τις ακόλουθες χρήσεις:
Σιδηροδρομικός Σταθμός Μουριών
Ο Σιδηροδρομικός Σταθμός Μουριών είναι σιδηροδρομικός σταθμός στις Μουριές του νομού Κιλκίς. Βρίσκεται έξω από τον οικισμό. Ο σταθμός άνοιξε το 1900 και εξυπηρετείται από τα υπεραστικά τρένα ανάμεσα σε Θεσσαλονίκη και Αλεξανδρούπολη.
Yπηρεσίες
Μουριές Μουριές
Forensic Architecture
μικρογραφία| Λογότυπο της Forensic Architecture
μικρογραφία| Η ομάδα Forensic Architecture ενσωματώνει φωτογραφίες και βίντεο που έχουν συλλεχθεί κυρίως από κοινωνικά δίκτυα και Διαδικτυακές πηγές μέσω τρισδιάστατης απεικόνισης για να αναδημιουργήσει την ιστορία της μάχης της "Μαύρης Παρασκευής" την 1η Αυγούστου, κατά τη διάρκεια του [[Ισραηλινή Επίθεση στη Λωρίδα της Γάζας (2014)|πολέμου της Γάζας το 2014, όπου πολλοί Παλαιστίνιοι πολίτες σκοτώθηκαν από μαζική Ισραηλινή επίθεση.]]
Η ερευνητική ομάδα Forensic Architecture είναι μια διεπιστημονική ερευνητική ομάδα που εδρεύει στο Πανεπιστήμιο του Λονδίνου και χρησιμοποιεί αρχιτεκτονικές τεχνικές και τεχνολογίες για τη διερεύνηση περιπτώσεων κρατικής βίας και παραβιάσεων των ανθρωπίνων δικαιωμάτων σε όλο τον κόσμο. Η ομάδα διευθύνεται από τον αρχιτέκτονα Eyal Weizman.
Ο οργανισμός αναπτύσσει νέες τεχνικές αποδεικτικών στοιχείων και αναλαμβάνει προηγμένη έρευνα αρχιτεκτονικής και μέσων ενημέρωσης σε συνεργασία με και για λογαριασμό των κοινοτήτων που επηρεάζονται από την κρατική βία, και συνήθως συνεργάζεται με διεθνείς εισαγγελείς, οργανώσεις ανθρωπίνων δικαιωμάτων και ομάδων που δραστηριοποιούνται στην πολιτική και περιβαλλοντική δικαιοσύνη.
Ο οργανισμός είναι μια διεπιστημονική ομάδα ερευνητών, στην οποία συμμετέχουν αρχιτέκτονες, ακαδημαϊκοί, καλλιτέχνες, κινηματογραφιστές, προγραμματιστές λογισμικού, δημοσιογράφοι, αρχαιολόγοι, δικηγόροι και επιστήμονες. Διεξάγει έρευνες για παραβιάσεις ανθρωπίνων δικαιωμάτων από κράτη ή εταιρείες, εξ ονόματος ομάδων της κοινωνίας των πολιτών.
Η ομάδα χρησιμοποιεί προηγμένες τεχνικές αρχιτεκτονικής και μέσων μαζικής ενημέρωσης για τη διερεύνηση ένοπλων συγκρούσεων και περιβαλλοντικής καταστροφής, καθώς και τη διασταύρωση ποικίλων πηγών στοιχείων, όπως νέα μέσα, τηλεπισκόπηση, ανάλυση υλικών και καταθέσεις αυτόπτων μαρτύρων.
Μεθοδολογία
Η Forensic Architecture περιγράφει την εγκληματολογική εργασία που λειτουργεί σε τρεις χώρους: το πεδίο, το εργαστήριο και το φόρουμ. Ελλείψει των προνομίων των εγκληματολογικών διαδικασιών του κράτους - όπως πρόσβαση στη σκηνή του εγκλήματος, πόροι, και εξουσία καθορισμού των κανόνων για τα αποδεικτικά στοιχεία - ο οργανισμός εφαρμόζει την «αντι-εγκληματολογία», δηλαδή τη διαδικασία μεταστροφής του «εγκληματολογικού βλέμματος» στις ενέργειες του κράτους. Αυτό περιλαμβάνει τη συμμετοχή σε πολλαπλά «φόρουμ», ή δημόσιους χώρους, ώστε να ασχολούνται όχι μόνο με κοινοβουλευτικές και νομικές διαδικασίες αλλά και με μουσεία, γκαλερί τέχνης, δικαστήρια πολιτών και με τα μέσα ενημέρωσης.
Η FA ξεκινάει κάθε υπόθεση διεξάγοντας έρευνα από διάφορες πηγές, όπως: επιτόπου επισκέψεις, σάρωση LIDAR, φωτογραμμετρία και ραντάρ διείσδυσης εδάφους, καθώς και τη χρήση ψηφιακών μοντέλων για τον εντοπισμό και τον συγχρονισμό των πηγαίων υλικών στο χώρο και στο χρόνο.
Όταν οι πολίτες, οι δημοσιογράφοι ή οι συμμετέχοντες σε συμβάντα καταγράφουν γεγονότα χρησιμοποιώντας κάμερες ή smartphones, καταγράφουν επίσης κατά λάθος τεράστιες ποσότητες χωρικών πληροφοριών για το άμεσο περιβάλλον. Όταν μια περιοχή καταγράφεται από περισσότερες από μία γωνίες, η τομή παρέχει πληροφορίες σχετικά με το βάθος και την ένταση. Τα προκύπτοντα αρχιτεκτονικά μοντέλα θα αποτελέσουν τη βάση για τον εντοπισμό και την αναπαράσταση της κίνησης κάθε κάμερας / βίντεο, καθώς και την κίνηση των πρωταγωνιστών στο χώρο.
Η αρχιτεκτονική της μνήμης: Η FA υποβοηθά τους μάρτυρες χρησιμοποιώντας μοντέλα ως βοηθήματα μνήμης. Η μνήμη των μαρτύρων / θυμάτων σε βίαια γεγονότα συχνά απωθείται λόγω της εμπειρίας ακραίας βίας, του ψυχικού τραύματος και της γενικής σύγχυσης του πολέμου. Η χρήση της διαμεσολάβησης και της ενσωμάτωσης επιστρέφει τον μάρτυρα στο χώρο και το χρόνο του συμβάντος, βοηθώντας τον να θυμηθεί πρότερα ξεχασμένες λεπτομέρειες.
Παραπομπές
Κατηγορία:Εγκληματολογία Κατηγορία:Ισραηλινοπαλαιστινιακή σύγκρουση
Άννα Καρένινα (ταινία, 2012)
Άννα Καρένινα (αγγλικά: Anna Karenina) είναι βρετανική δραματική ταινία παραγωγής 2012, σε σκηνοθεσία Τζο Ράιτ. Το σενάριο έγραψε ο Τομ Στόπαρντ και είναι βασισμένο στο μυθιστόρημα Άννα Καρένινα του Λέων Τολστόι που κυκλοφόρησε το 1877. Η ταινία απεικονίζει την τραγωδία της παντρεμένης αριστοκράτισσας Άννα Καρένινα και τη σχέση της με τον Κόμη Βρόνσκι. Πρωταγωνιστούν οι Κίρα Νάιτλι στο ρόλο της Άννα Καρένινα, Τζουντ Λο στο ρόλο του Αλεξέι Καρένιν και Άαρον Τέιλορ-Τζόνσον στο ρόλο του Βρόνσκι.
Η πρεμιέρα της ταινίας πραγματοποιήθηκε στο Διεθνές Φεστιβάλ Κινηματογράφου του Τορόντο το 2012 και κυκλοφόρησε στους κινηματογράφους στις 7 Σεπτεμβρίου 2012 στο Ηνωμένο Βασίλειο και στις 9 Νοεμβρίου 2012 στις Ηνωμένες Πολιτείες. Απέσπασε θετικά σχόλια από τους κριτικούς και έλαβε έξι υποψηφιότητες για BAFTA κερδίζοντας ένα, μία για Χρυσή Σφαίρα και τέσσερις για Όσκαρ, κερδίζοντας ένα.
Πλοκή
Η ταινία διαδραματίζεται το 1874 στη Ρωσία. Η Άννα Καρένινα έχει αποξενωθεί με το σύζυγό της, τον Αλεξέι Καρένιν και γοητεύεται από τον Κόμη Βρόνσκι. Κάνει δεσμό μαζί με τον Κόμη, ο οποίος κάνει την υψηλή κοινωνία να καταρρέει γύρω της καθώς ο εγωισμός της και η ανωριμότητά της την τυφλώνουν να καταλάβει την αγάπη πέρα από την ικανότητα για συγχώρεση. Εν τω μεταξύ, ως βάση για σύγκριση, βλέπουμε την ιστορία του Λέβιν, ενός φίλου του αδελφού της Άννα, του Ομπλόνσκι. Ο Λέβιν είναι ντροπαλός και σοβαρός άνδρας που έχει ταξιδέψει πέρα από την κλειστοφοβική υψηλή κοινωνία της Ρωσίας, αλλά επιστρέφει για να ζητήσει το χέρι της Κίτι, τη μικρότερη αδελφή της συζύγου του Ομπλόνσκι, τη Ντόλι.
Παραγωγή
Ο Τζο Ράιτ ανέλαβε να σκηνοθετήσει την κινηματογραφική μεταφορά του μυθιστορήματος Άννα Καρένινα του Λέων Τολστόι, στην τέταρτη συνεργασία του με την εταιρία Working Title Films. Ο Ράιτ γύρισε το μεγαλύτερο μέρος της ταινίας στα Shepperton Studios σε ένα ερειπωμένο θέατρο έξω από το Λονδίνο. Ο Ιταλός συνθέτης Ντάριο Μαριανέλι ανέλαβε τη μουσική επένδυση της ταινία, η Ζακλίν Ντουράν το σχεδιασμό κοστουμιών και η Σάρα Γκρίνγουντ το σχεδιασμό παραγωγής.
Το καστ της ταινίας αποτελείται από τους Κίρα Νάιτλι ως Άννα Καρένινα, Τζουντ Λο ως το σύζυγό της, Άαρον Τέιλορ-Τζόνσον ως Βρόσνκι και Ντόμναλ Γκλίσον ως Κονσταντίν Λέβιν. Επίσης συμμετέχουν οι Κέλι Μακντόναλντ, Ολίβια Γουίλιαμς, Μάθιου Μακφάντιεν, Μισέλ Ντόκερι και Τανίσθα Τσάτερτζι. Οι Σάοϊρς Ρόναν και Άντρια Ράισμπορο είχαν αρχικά υπογράψει να συμμετάσχουν στην ταινία αλλά αντικαταστάθηκαν από τους Αλίσια Βικάντερ και Ρουθ Γουίλσον αντίστοιχα. Η Ρόναν δήλωσε ότι αποχώρησα από το πρότζεκτ εξαιτίας της μεγάλης διάρκειας παραγωγής της ταινίας. Θα έπρεπε να απορρίψει ρόλους από το φθινόπωρο του 2011 μέχρι την άνοιξη του 2012 για να συμμετάσχει στην ταινία με ένα β' ρόλο.
Box office
Με προϋπολογισμό 49,7 εκατομμύρια δολάρια, η ταινία Άννα Καρένινα στο Ηνωμένο Βασίλειο έκανε άνοιγμα τριημέρου στην 3η θέση με 1,4 εκατομμύρια δολάρια ενώ συνολικά συγκέντρωσε 8,7 εκατομμύρια δολάρια. Στις Ηνωμένες Πολιτείες η ταινία άνοιξε στην 20η θέση με 320.690 δολάρια ενώ οι συνολικές εισπράξεις έφτασαν τα 12,8 εκατομμύρια δολάρια. Στον υπόλοιπο κόσμο τα συνολικά έσοδα άγγιξαν τα 56,1 εκατομμύρια δολάρια. Παγκοσμίως απέφερε 68,9 εκατομμύρια δολάρια.
Εξωτερικοί σύνδεσμοι
Κατηγορία:Βρετανικές ταινίες Κατηγορία:Ταινίες του 2012 Κατηγορία:Ταινίες παραγωγής Universal Pictures Κατηγορία:Βρετανικές δραματικές ταινίες Κατηγορία:Βρετανικές ιστορικές ταινίες Κατηγορία:Αγγλόφωνες ταινίες Κατηγορία:Βρετανικές αισθηματικές δραματικές ταινίες Κατηγορία:Ταινίες βασισμένες σε ρωσικά μυθιστορήματα Κατηγορία:Βρετανικές επικές ταινίες Κατηγορία:Ταινίες παραγωγής StudioCanal Κατηγορία:Ταινίες γυρισμένες στην Αγγλία Κατηγορία:Ταινίες που κέρδισαν Όσκαρ Καλύτερης Ενδυματολογίας
Οπτική ρύπανση
μικρογραφία|400x400εσ| Καλώδια ρεύματος και τηλεπικοινωνιών κρέμονται πάνω από διασταύρωση στον αυτοκινητόδρομο MacArthur στο Μαριλάο της Μπουλακάν στις [[Φιλιππίνες. Ένας πολύπλοκος συνδυασμός εμπορικών κτιρίων αποτελεί το φόντο της εικόνας.]] Η οπτική ρύπανση αποτελεί μια μορφή υποβάθμισης του περιβάλλοντος ως αισθητικό πρόβλημα που αναφέρεται στις επιπτώσεις της ρύπανσης οι οποίες επηρεάζουν την ικανότητα κάποιου να απολαύσει μια ευχάριστη θέα. Η οπτική ρύπανση διαταράσσει τις οπτικές εικόνες των ανθρώπων με τη δημιουργία επιβλαβών αλλαγών στο φυσικό περιβάλλον. Το πιο σταθερά αναγνωρισμένο σύμπτωμα οπτικής ρύπανσης είναι η υπερβολική προβολή διαφημίσεων σε εξωτερικούς χώρους, με ένα καταιγιστικό συνονθύλευμα χρωμάτων και περιεχομένου, δημιουργώντας υπερκορεσμό ανθρωπογενούς οπτικής πληροφορίας μέσα σε ένα τοπίο. Η οπτική ρύπανση είναι σχετικά νέα έννοια στη διεθνή βιβλιογραφία και ως εκ τούτου, αποτελεί αντικείμενο έντονης συζήτησης. Γενικά, αναφέρεται σε "όλους εκείνους τους παράγοντες, οι οποίοι προκαλούν την αισθητική υποβάθµιση του αστικού περιβάλλοντος". Έτσι, οι πινακίδες, η αποθήκευση απορριμμάτων, οι κεραίες, τα ηλεκτρικά καλώδια, τα κτήρια και τα αυτοκίνητα θεωρούνται συχνά οπτική ρύπανση. Η υπερπληθώρα κόσμου σε μια περιοχή προκαλεί οπτική ρύπανση.
Ανάμεσα στις επιπτώσεις της έκθεσης σε οπτική ρύπανση είναι η απόσπαση της προσοχής, η κόπωση των ματιών, η μείωση της ποικιλομορφίας γνώμης και απώλεια ταυτότητας. Έχει επίσης αποδειχθεί ότι η οπτική ρύπανση αυξάνει τις βιολογικές αντιδράσεις στο στρες και μειώνει την ισορροπία.
Πηγές
μικρογραφία| Τεχνητό δέντρο για την απόκρυψη κεραίας [[Κινητή τηλεφωνία|κινητής τηλεφωνίας.]] Μερικές φορές, οι τοπικές αρχές των αστικών περιοχών δεν έχουν έλεγχο του τι στίζεται και συγκεντρώνεται στους δημόσιους χώρους. Καθώς οι επιχειρήσεις αναζητούν τρόπους αύξησης των κερδών, η καθαριότητα, η αρχιτεκτονική και η χρήση του χώρου στις αστικές περιοχές πάσχουν από οπτική αναρχία. Οι παραλλαγές στο δομημένο περιβάλλον καθορίζονται από τη θέση των στοιχείων που τοποθετούνται στον δρόμο, όπως οι στάσεις των μέσων μεταφοράς, τα σκουπίδια, τα μεγάλα πάνελ και τα παγκάκια. Η ευαισθησία της τοπικής αυτοδιοίκησης γίνεται μία ακόμη αιτία για την οπτική ρύπανση, για παράδειγμα, με άσχημα σχεδιασμένα κτήρια και συστήματα μεταφοράς. Τα πολυώροφα κτήρια, εάν δεν έχουν σχεδιαστεί σωστά ή επαρκώς, ενδέχεται να φέρουν δυσμενείς αλλαγές στα οπτικά και φυσικά χαρακτηριστικά μιας πόλης, ακόμα και μειώνοντας την αναγνωσιμότητά της.
Μια συχνή κριτική κατά της διαφήμισης είναι ότι υπάρχει πάρα πολύ. Οι διαφημιστικές πινακίδες, για παράδειγμα, έχουν κατηγορηθεί ότι αποσπούν την προσοχή των οδηγών, ότι προωθούν τον άσκοπο και άχρηστο καταναλωτισμό και ότι καταστρέφουν τη γη. Ωστόσο, με την εισαγωγή νέων τεχνολογιών επικοινωνίας, ο κατακερματισμός και το κίνητρο των μεθόδων διαφήμισης θα βελτιωθεί, μειώνοντας την ακαταστασία. Έτσι, με την αύξηση της χρήσης κινητών συσκευών, περισσότερα χρήματα πηγαίνουν στη διαφήμιση σε ιστότοπους κοινωνικών μέσων και σε εφαρμογές για κινητά.
Το γκράφιτι είναι ένα ακόμη στοιχείο που έχει κατηγορηθεί για οπτική ρύπανση, διαταράσσοντας τη θέα και φτάνονταςι συχνά στα όρια του βανδαλισμού, αφού το αποτέλεσμα "έρχεται σε αντιπαράθεση με τη φιλοσοφία και τη σκοπιμότητα της προστασίας του περιβάλλοντος και της πολιτιστικής κληρονομιάς, της λογικής της ανάπλασης κεντρικών περιοχών και της τουριστικής και ευρύτερης ανάδειξής τους και προβολής της πόλης".
Ηνωμένες Πολιτείες
Στις Ηνωμένες Πολιτείες, λαμβάνονται σταδιακά πολλές πρωτοβουλίες για την πρόληψη της οπτικής ρύπανσης. Χαρακτηριστικό παράδειγμα αποτελεί ο ομοσπονδιακός νόμος του 1965 περιορίζει την τοποθέτηση πινακίδων στους αυτοκινητοδρόμους της πολιτείας. Ως αποτέλεσμα, ο αριθμός των πινακίδων που τοποθετούνται σε αυτούς τους δρόμους μειώθηκε δραματικά.
Οι επιχειρήσεις που βρίσκονται κοντά σε μεγάλα οδικά δίκτυα ενδέχεται να δημιουργήσουν προβλήματα με την τοποθέτηση μεγάλων διαφημιστικών πινακίδων. Ωστόσο, κάποιες εναλλακτικές λύσεις για τους διαφημιζόμενους αρχίζουν να εξαλείφει σταδιακά το πρόβλημα. Για παράδειγμα, αυξάνονται τα σήματα λογότυπων που παρέχουν πληροφορίες στους ταξιδιώτες χωρίς να παραμορφώνουν το τοπίο, αποτελώντας ένα βήμα προς τη μείωση της οπτικής ρύπανσης σε αυτοκινητοδρόμους στις ΗΠΑ.
Βραζιλία
Τον Σεπτέμβριο του 2006, το Σάο Πάολο πέρασε τον "Νόμο για Καθαρή Πόλη", απαγορεύοντας τη χρήση όλων των εξωτερικών διαφημίσεων, συμπεριλαμβανομένων των διαφημιστικών πινακίδων.
Ελλάδα
Στον ελληνικό χώρο, αν και η σχετική νομοθεσία ήταν ελαστική απέναντι στην οπτική ρύπανση από την τοποθέτηση μεγάλων διαφημίσεων στους δρόμους, υπάρχει η από το 2007 απόφαση του Συμβουλίου της Επικρατείας (ΣτΕ 909/2007, Τμ. Α΄) που κρίνει τις διατάξεις "που επιτρέπουν εγκατάσταση διαφημίσεων επί του οδοστρώματος και των πεζοδρομίων οδών εντός κατοικημένων περιοχών με όριο ταχύτητας μέχρι 70 χλμ./ώρα και αναγνωρίζουν στη Διοίκηση τη δυνατότητα χορήγησης αδειών εγκατάστασής τους, αντίκεινται στη Διεθνή Σύμβαση της Βιέννης για την Οδική Κυκλοφορία, Σήμανση και Σηματοδότηση". Σύμφωνα με τη συγκεκριμένη απόφαση του ΣτΕ, η παραπάνω Σύμβαση απαγορεύει την "εγκατάσταση πάσης πινακίδος, ειδοποιήσεως, διαγραμμίσεων ή συσκευής, ήτις θα ηδύνατο να επιφέρει σύγχυσιν μετά των πινακίδων σημάνσεως ή άλλων συσκευών ρυθμίσεως της κυκλοφορίας, ή να καταστήσει ταύτας ολιγώτερον ορατάς ή αποτελεσματικάς, είτε να προκαλέσει εκθάμβωσιν εις τους χρησιμοποιούντας τας οδούς, είτε απόσπασιν της προσοχής τους, κατά τρόπον δυνάμενον να επιδράσει επί της ασφαλείας της κυκλοφορίας".
Παραπομπές
Κατηγορία:Διαφήμιση Κατηγορία:Ρύπανση Κατηγορία:Περιβάλλον
Τένεδος (ναρκοθέτις)
Τένεδος (Ναρκοθέτις)
Πρώην Ναυαγοσωστικό του Ελλήσποντου. Λάφυρο του Ελληνοτουρκικού πολέμου. Στις 14 Οκτωβρίου 1912 αιχμαλωτίστηκε έξω από τη Λήμνο ευρισκόμενο σε διατεταγμένη Υπηρεσία της Τουρκικής Κυβέρνησης και κατασχέθηκε. Ναυπηγήθηκε το 1906. Εκτόπισμα : 450 ΤΝ. – Διαστάσεις: 142Χ14Χ11 πόδια. – Ιπποδύναμη : 560 ΗΡ. – Ταχύτητα : 13 κόμβοι. – Δυνατότητα μεταφοράς 40 ναρκών. Στη συνέχεια χρησιμοποιήθηκε σαν ανεφοδιαστηκό φάρων και βοηθητικό του Στόλου. Το 1940-1941 χρησιμοποιήθηκε για ναυαγοσωστικό. Στις 23 Απριλίου 1941 βυθίστηκε στο Σαρωνικό.
Κατηγορία:Ελληνικές Ναρκοθέτιδες